अगर थोडा सा ध्यान दिया जाए तो यह तथ्य स्पष्ट होता है कि नीरव मोदी ने यूपीए शासनकाल में ही अपनी प्रगति की रफ़्तार हासिल की | 2013 में भारत के शीर्ष सौ अरबपतियों की फोर्ब्स सूची में नीरव मोदी का स्थान 64वां था और उसकी संपत्ति थी 101 करोड़ डॉलर यानि लगभग 6455 करोड़ रूपये की । यहां एक बात ध्यान देने योग्य है और वह यह कि 2012 में भारत के शीर्ष सौ अरबपतियों की फोर्ब्स की सूची में अन्तिम स्थान (100वां) पाने वाले होटल व्यवसायी पृथ्वीराज सिंह ओबेरॉय की सम्पत्ति 46 करोड़ डॉलर अर्थात लगभग 2940 करोड़ रू थी। अर्थात दूसरे शब्दों में कहें तो 2012 में नीरव मोदी की सम्पत्ति 2940 करोड़ रुपयों से से तो कम थी ही, अन्यथा उसका स्थान 2012 में ही फ़ोर्ब्स सूची में आ गया होता । तो अब सवाल उठता है कि 2013 में उसकी सम्पत्ति में अचानक ही लगभग 3500 करोड़ रूपयों की जबरदस्त वृद्धि कैसे हुई और वो 6455 करोड़ रूपये हो गयी।